Държавен вестник, бр. 11, 2023 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  11
считат за причинени умишлено до доказване 
на противното. 
Възможност за прекратяване на съдебно 
производство
Чл. 38. Когато срещу лице има образувано 
наказателно, гражданско или административ­
но производство във връзка с подаден от него 
сигнал или публично оповестена информация, 
то има право да поиска прекратяване на това 
производство, ако е имало основателна причина 
да предполага, че подаването на сигнала или 
публичното оповестяване на информацията са 
били необходими за разкриване на нарушение. 
Защита на засегнатите лица 
Чл. 39. (1) Засегнатото лице се ползва в 
пълна степен от правото си на защита и на 
справедлив процес, както и от презумпцията за 
невиновност, включително да бъде изслушано, 
и от правото си на достъп до отнасящите се 
до него документи.
(2) Засегнатото лице има право на обезщете­
ние за всички имуществени и неимуществени 
вреди, когато е установено, че лицето по чл. 5 
съзнателно е подало сигнал с невярна инфор­
мация или публично е оповестило невярна 
информация, както и когато според обстоя­
телствата е било длъжно да предположи, че 
информацията е невярна. 
Отговорност за действие или бездействие, 
което не е свързано с подаването на сигнала
Чл. 40. (1) Сигнализиращото лице носи 
отговорност съгласно българското законода­
телство и правото на Съюза за действие или 
бездействие, което не е свързано с подаването 
на сигнала или не е необходимо за разкриване 
на нарушението. 
(2) В случай на съдебен или администра­
тивноправен процес, в който лице твърди, че 
е било обект на ответни действия по чл. 33, 
трябва да бъде доказано, че тези действия са 
реакция именно на подаден от него сигнал. Не 
следва да се приема, че ответното действие е 
извършено като реакция на подаден от лицето 
сигнал, ако преценката на всички обстоятелства 
сочи, че за прилагането на мярката наложилото 
я лице има друго законно основание. 
Г л а в а  ч е т в ъ р т а
АДМИНИСТРАТИВНОНАКАЗАТЕЛНИ 
РАЗПОРЕДБИ
Чл. 41. (1) Наказва се с глоба в размер от 
1000 до 5000 лв., освен ако не подлежи на 
по-тежко наказание, лице, което не изпълни 
задължение по чл. 13, ал. 1 и 2.
(2) Когато нарушението по ал. 1 е извършено 
от юридическо лице или едноличен търговец, 
се налага имуществена санкция в размер от 
5000 до 20 000 лв.
(3) За повторно нарушение по ал. 1 и 2 
наказанието е глоба от 5000 до 10 000 лв. или 
имуществена санкция в размер от 10 000 до 
30 000 лв.
Чл. 42. Наказва се с глоба в размер от 400 
до 4000 лв., освен ако не подлежи на по-тежко 
наказание, лице, което: 
1. възпрепятства или се опитва да въз­
препятства подаването на сигнал, подаден в 
изпълнение на целта на този закон; 
2. в законоустановения срок не предприеме 
необходимите последващи действия по чл. 17, 
ал. 1, т. 1 – 3 във връзка със сигнала или 
умишлено ги забави; 
3. в законоустановения срок не предостави 
информация за последващите действия на ли­
цето, подало сигнала по чл. 16, т. 4.
Чл. 43. Наказва се с глоба в размер от 2000 
до 8000 лв., освен ако не подлежи на по-тежко 
наказание, лице, което:
1. предприема действие с цел репресия сре­
щу лицето, подало сигнала, или срещу лице, 
свързано с него, по чл. 33;
2. инициира производство, ако се извършва 
само с намерение да се увреди сигнализира­
щото лице.
Чл. 44. Наказва се с глоба в размер от 400 
до 4000 лв., освен ако не подлежи на по-тежко 
наказание, лице, което нарушава задълженията 
по чл. 31.
Чл. 45. Когато е установено, че лицето 
съзнателно е подало сигнал или е оповестило 
публично невярна информация, се наказва с 
глоба от 3000 до 7000 лв. Правото на засегнатото 
лице да претендира обезщетение за претърпени 
вреди се запазва.
Чл. 46. (1) Актовете за установяване на 
нарушенията се съставят от определени от 
председателя на Комисията длъжностни лица, 
а наказателните постановления се издават от 
председателя на Комисията.
(2) Съставянето на актовете, издаването, 
обжалването и изпълнението на наказателните 
постановления се извършват по реда на Закона 
за административните нарушения и наказания.
Чл. 47. Глобите и имуществените санкции 
се внасят в приход на държавния бюджет.
ДОПЪЛНИТЕЛНИ РАЗПОРЕДБИ
§ 1. По смисъла на този закон:
1. „Нарушения“ са действия или бездейст­
вия, които са:
а) незаконосъобразни и са свързани с бъл­
гарското законодателство или актовете на 
Европейския съюз в областите, посочени в 
чл. 3, или
б) противоречат на предмета или целта на 
правилата в актовете на Европейския съюз и 
областите, посочени в чл. 3.
2. „Работодател“ е всяко физическо лице, 
юридическо лице или негово поделение, както 
и всяко друго организационно и икономически 
обособено образувание (предприятие, учреж­
дение, организация, кооперация, стопанство, 
заведение, домакинство, дружество и други